**รายงานการวิเคราะห์ผลการจัดซื้อจัดจ้าง**

**ประจำปีงบประมาณ พ.ศ. 2561**

**และ**

**แนวทางแก้ไขเพื่อการปรับปรุงการดำเนินงานด้านการจัดซื้อจัดจ้าง**

**ประจำปีงบประมาณ พ.ศ. 2562**

****

****

**สำนักงานสาธารณสุขอำเภอปากพนัง**

**จังหวัดนครศรีธรรมราช**

**คำนำ**

สำนักงานสาธารณสุขอำเภอปากพนัง จังหวัดนครศรีธรรมราช ได้จัดทำรายงานการวิเคราะห์ผลการจัดซื้อจัดจ้าง ประจำปีงบประมาณ พ.ศ. 2561 ขึ้น เพื่อสรุปผลการดำเนินการจัดซื้อจัดจ้างที่ผ่านมา
ในภาพรวมว่าเป็นไปตามแผนปฏิบัติการจัดซื้อจัดจ้างที่ได้กำหนดไว้หรือไม่ มีความคุ้มค่าหรือมีความสามารถ
ในการประหยัดงบประมาณได้มากน้อยเพียงใด วิธีการจัดซื้อจัดจ้างมีแนวโน้มเป็นไปในวิธีการใด มีการใช้
งบประมาณในแต่ละวิธีการเป็นจำนวนเงินเท่าใด วิธีการนั้นมีความเสี่ยงหรือข้อจำกัดอย่างไร/หรือไม่ รวมทั้ง
มีการจัดทำข้อเสนอแนะเพื่อนำไปปรับปรุงหรือพัฒนากระบวนการจัดซื้อจัดจ้างในปีต่อไปด้วย ทั้งนี้
เพื่อประโยชน์ในการทบทวนและวางแผนการจัดทำแผนปฏิบัติการจัดซื้อจัดจ้างในปีงบประมาณต่อไป
ให้มีประสิทธิภาพและเกิดความคุ้มค่าสูงสุดและเพื่อให้การจัดซื้อจัดจ้างและการบริหารพัสดุภาครัฐของสำนักงานสาธารณสุขอำเภอทุ่งใหญ่ เป็นไปตามระเบียบ หลักเกณฑ์ วิธีปฏิบัติ และ มติคณะรัฐมนตรีที่เกี่ยวข้อง เกิดการแข่งขันอย่างเป็นธรรม และประชาชนสามารถเข้าถึงข้อมูลได้ ภายใต้ข้อกำหนดของการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)

 หวังเป็นอย่างยิ่งว่า รายงานการวิเคราะห์ผลการจัดซื้อจัดจ้าง ประจำปีงบประมาณ พ.ศ. 2561 ของสำนักงานสาธารณสุขอำเภอปากพนัง จังหวัดนครศรีธรรมราช สามารถเป็นแนวทางเบื้องต้นในการวิเคราะห์ผลการดำเนินงานด้านการจัดซื้อจัดจ้าง ของหน่วยงานภาครัฐและหน่วยงานอื่นๆได้ในระดับหนึ่งหากมีข้อผิดพลาดประการใด สำนักงานสาธารณสุขอำเภอปากพนัง ยินดีนำไปปรับปรุงแก้ไขเพื่อการพัฒนาในโอกาสต่อไป

 สำนักงานสาธารณสุขอำเภอปากพนัง

 12 ธันวาคม 2562

**สารบัญ**

**เรื่อง หน้า**

คำนำ

สารบัญ

บทนำ 1

ผลการจัดซื้อจัดจ้างประจำปีงบประมาณ พ.ศ. 2561 3

การวิเคราะห์ผลการจัดซื้อจัดจ้างปีงบประมาณ2561 4 **รายงานสรุปผลการจัดซื้อจัดจ้าง** 4

 **การวิเคราะห์ความเสี่ยง** 4

  **การวิเคราะห์ปัญหาอุปสรรค/ข้อจำกัด** 5

 **การวิเคราะห์ความสามารถในการประหยัดงบประมาณ** 5

  **แนวทางแก้ไขเพื่อการปรับปรุงการดำเนินงานด้านการจัดซื้อจัดจ้าง**

 **ในปีงบประมาณ พ.ศ. 2562 5**

**บทนำ**

**1. หลักการและเหตุผล**

 กระทรวงสาธารณสุข ได้กำหนดมาตรการในการป้องกันและปราบปรามการทุจริตมาตรการ 3ป. 1ค. (ปลูก/ปลุกจิตสำนึก ป้องกัน ปราบปราม และเครือข่าย) มุ่งเน้นการป้องกันการทุจริตผ่าน
กระบวนการประเมินคุณธรรมและความโปร่งใสในการดำเนินงานของหน่วยงาน(Integrityand TransparencyAssessment : ITA) อย่างมีประสิทธิภาพมาตั้งแต่ปีงบประมาณ พ.ศ. 2559 และสำนักงานปลัดกระทรวงสาธารณสุข ได้ให้ความสำคัญและกำหนดให้การป้องกันและปราบปรามการทุจริตเป็นวาระ สำคัญโดยการส่งเสริมการบริหารราชการแผ่นดินที่มีธรรมาภิบาล ยึดหลักการบริหารจัดการที่ดี มีความโปร่งใส ตรวจสอบได้ และมีประสิทธิภาพ และร่วมขับเคลื่อนแผนแม่บทการปราบปรามการทุจริตและประพฤติมิชอบ กระทรวงสาธารณสุข ระยะ 5 ปี (พ.ศ. 2560-2564) ภายใต้ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2556-2560) บูรณาการร่วมกับแผนแม่บทส่งเสริมคุณธรรม กระทรวงสาธารณสุข ฉบับที่ 1 (พ.ศ. 2560-2564) มุ่งเน้นการป้องกันการทุจริตในการบริหารราชการแผ่นดินผ่านกระบวนการประเมินคุณธรรมและความโปร่งใสในการดำเนินงานของหน่วยงาน ซึ่งเป็นการประเมินเชิงบวกที่ครอบคลุมการปฏิบัติราชการของหน่วยงานภาครัฐในทุกมิติ ตั้งแต่การบริหารงานของผู้บริหารและการปฏิบัติงานของเจ้าหน้าที่ภายในหน่วยงาน ตลอดจนประเมิน “ระบบงาน” โดยเฉพาะกระบวนการเปิดเผยข้อมูล กระบวนการจัดซื้อจัดจ้างที่มีความโปร่งใส รวมถึงขั้นตอนและกระบวนการปฏิบัติงานและการให้บริการที่มีมาตรฐานและมีความเป็นธรรม ไม่เลือกปฏิบัติ ตลอดจนมีคุณลักษณะที่ดีตามหลักธรรมาภิบาล รวมไปจนถึงการประเมิน “วัฒนธรรม” ในหน่วยงานที่มุ่งเน้นการเสริมสร้างวัฒนธรรมและค่านิยมสุจริต และประเมินแนวทางในการป้องกันการทุจริตและการป้องกันการปฏิบัติงานที่อาจจะก่อให้เกิดผลประโยชน์ทับซ้อน

เพื่อสร้างเสริมวัฒนธรรมสุจริตในองค์กร และมุ่งเน้นการป้องกันการทุจริตในการบริหารงาน

ของหน่วยงาน โดยเฉพาะกระบวนการเปิดเผยข้อมูล กระบวนการจัดซื้อจัดจ้างที่มีความโปร่งใสสำนักงานสาธารณสุขอำเภอปากพนัง จังหวัดนครศรีธรรมราช ได้ดำเนินการจัดซื้อจัดจ้าง เป็นไปตามระเบียบ หลักเกณฑ์ วิธีปฏิบัติและมติคณะรัฐมนตรีที่เกี่ยวข้อง และประกาศสำนักนายกรัฐมนตรี เรื่อง แนวทางปฏิบัติในการจัดหาพัสดุด้วยวิธีตลาดอิเล็กทรอนิกส์ (Electronic Market : e-market) และด้วยวิธีประกวดราคาอิเล็กทรอนิกส์ (Electronic Bidding : e-bidding) ลงวันที่ 3 กุมภาพันธ์ พ.ศ. 2558 ดำเนินการให้การจัดซื้อจัดจ้างภาครัฐเป็นไปอย่างมีประสิทธิภาพ โปร่งใส ตรวจสอบได้ ลดปัญหาการทุจริตคอร์รัปชั่นในกระบวนการจัดซื้อจัดจ้างและมีมาตรฐานเดียวกัน ประชาชนสามารถเข้าตรวจสอบได้ ตามคำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่อง มาตรการป้องกันและแก้ไขปัญหาการทุจริตประพฤติมิชอบ สอดคล้องกับข้อกำหนดการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ซึ่งเป็นเครื่องมือที่จะช่วยยกระดับธรรมาภิบาลในหน่วยงานภาครัฐ อันจะเป็นการแก้ไขปัญหาการทุจริตที่ยั่งยืน

ดังนั้น สำนักงานสาธารณสุขอำเภอปากพนัง จังหวัดนคศรีธรรมราช จึงจัดทำแผนปฏิบัติการ

จัดซื้อจัดจ้างประจำปีงบประมาณ พ.ศ. 2561 ซึ่งหมายถึงแผนปฏิบัติการจัดซื้อจัดจ้างภาครัฐตามระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม รวมถึงประกาศสำนักนายกรัฐมนตรี เรื่องแนวทางปฏิบัติในการจัดหาพัสดุด้วยวิธีตลาดอิเล็กทรอนิกส์ (Electronic Market : e-market) และด้วยวิธีประกวดราคาอิเล็กทรอนิกส์ (Electronic Bidding : e-bidding) ลงวันที่ 3 กุมภาพันธ์ พ.ศ. 2558 และจัดทำ

รายงานการวิเคราะห์ผลการจัดซื้อจัดจ้างตามแผนปฏิบัติการจัดซื้อจัดจ้าง ประจำปีงบประมาณ พ.ศ. 2561

เพื่อนำไปปรับปรุงการดำเนินงานด้านการจัดซื้อจัดจ้าง ประจำปีงบประมาณ พ.ศ. 2562 ต่อไป

**2. วัตถุประสงค์**

2.1 เพื่อให้การจัดซื้อจัดจ้างภาครัฐของสำนักงานสาธารณสุขอำเภอปากพนัง เป็นไปตามระเบียบ หลักเกณฑ์ วิธีปฏิบัติและมติคณะรัฐมนตรีที่เกี่ยวข้อง

 2.2 เพื่อสนับสนุนมาตรการเร่งรัดการเบิกจ่ายเงินงบประมาณ

 2.3 เพื่อให้เป็นไปตามการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment: ITA)

 2.4 เพี่อวิเคราะห์ผลการจัดซื้อจัดจ้างในปีงบประมาณ พ.ศ. 2561 และปรับปรุงกระบวนงานให้มีประสิทธิภาพ โปร่งใส ตรวจสอบได้ เป็นมาตรฐานเดียวกัน

**3. ประโยชน์ที่คาดว่าจะได้รับ**

3.1 สำนักงานสาธารณสุขอำเภอปากพนัง ดำเนินการจัดซื้อจัดจ้างเป็นไปตามระเบียบ หลักเกณฑ์ วิธีปฏิบัติและมติคณะรัฐมนตรีที่เกี่ยวข้องอย่างเคร่งครัด

3.2 การจัดซื้อจัดจ้างของสำนักงานสาธารณสุขอำเภอปากพนัง มีประสิทธิภาพ โปร่งใส ตรวจสอบได้เป็นมาตรฐานเดียวกันและมีการแข่งขันอย่างเป็นธรรม ลดปัญหาการทุจริตคอร์รัปชั่นในกระบวนการจัดซื้อจัดจ้าง

3.3 การเบิกจ่ายงบประมาณเป็นไปอย่างมีประสิทธิภาพ

**4. กลุ่มเป้าหมาย**

 4.1 บุคลากรผู้ได้รับมอบหมายให้ปฏิบัติหน้าที่เจ้าหน้าที่พัสดุ สำนักงานสาธารณสุขอำเภอปากพนัง

4.2 ผู้รับผิดชอบจัดหาพัสดุ ของสำนักงานสาธารณสุขอำเภอปากพนัง

4.3 งานบริหาร สำนักงานสาธารณสุขอำเภอปากพนัง

**5. ขอบเขตการดำเนินงาน**

 กลุ่มเป้าหมายในข้อ 4 และบุคลากรที่เกี่ยวข้องทุกคน ดำเนินการจัดซื้อจัดจ้างเป็นไปตามระเบียบ หลักเกณฑ์ วิธีปฏิบัติและมติคณะรัฐมนตรีที่เกี่ยวข้องอย่างเคร่งครัด

**ผลการจัดซื้อจัดจ้างและการวิเคราะห์ผลตามแผนปฏิบัติการจัดซื้อจัดจ้าง**

**สำนักงานสาธารณสุขอำเภอปากพนัง จังหวัดนครศรีธรรมราช**

**ประจำปีงบประมาณ พ.ศ. 2561**

**1.ผลการจัดซื้อจัดจ้าง**

 สำนักงานสาธารณสุขอำเภอปากพนัง จังหวัดนครศรีธรรมราช ได้ดำเนินการวิเคราะห์ผลตามแผนปฏิบัติการจัดซื้อจัดจ้าง ประจำปีงบประมาณ พ.ศ. 2561 ที่ได้รับงบประมาณของหน่วยงานในปีงบประมาณ พ.ศ. 2561 ในลักษณะต่อไปนี้

1. ร้อยละของจำนวนโครงการจำแนกตามวิธีการจัดซื้อจัดจ้าง ประจำปีงบประมาณ พ.ศ. 2561

ตารางที่ 1 แสดงร้อยละของจำนวนโครงการจำแนกตามวิธีการจัดซื้อจัดจ้าง ประจำปีงบประมาณ พ.ศ. 2561

 หน่วย : โครงการ

|  |  |
| --- | --- |
| จำนวนโครงการ | วิธีการจัดซื้อจัดจ้าง |
| เฉพาะเจาะจง | สอบราคา | ประกวดราคา | วิธีพิเศษ | วิธีกรณีพิเศษ | A-Auction |  |
| 4 | 4(ร้อยละ100) | - | - | - | - | - | - |

สำนักงานสาธารณสุขอำเภอปากพนัง จังหวัดนครศรีธรรมราช ดำเนินการจัดซื้อจัดจ้าง งบดำเนินงาน ในปีงบประมาณ2561 จำนวน 4 โครงการ ดำเนินการโดยวิธีเฉพาะเจาะจงทั้ง 4 โครงการ ร้อยละ 100

ตารางที่ 2 แสดงร้อยละของจำนวนงบประมาณจำแนกตามวิธีการจัดซื้อจัดจ้าง ประจำปีงบประมาณ พ.ศ. 2561

 หน่วย : บาท

|  |  |
| --- | --- |
| งบประมาณ (บาท) | วิธีการจัดซื้อจัดจ้าง |
| ตกลงราคา | สอบราคา | ประกวดราคา | วิธีพิเศษ | วิธีกรณีพิเศษ | A-Auction |  |
| 250,126 | 250,126(ร้อยละ100) | - | - | - | - | - | - |

สำนักงานสาธารณสุขอำเภอปากพนัง จังหวัดนครศรีธรรมราช ดำเนินการจัดซื้อจัดจ้าง งบดำเนินงาน ในปีงบประมาณ2561 เป็นเงิน 250,126บาท ดำเนินการโดยวิธีเฉพาะเจาะจง เป็นเงิน 250,126บาท ร้อยละ 100

1. การดำเนินการจัดซื้อจัดจ้างเป็นการดำเนินงานปกติเป็นไปตามแผนปฏิบัติการจัดซื้อจัดจ้าง ประจำปีงบประมาณ พ.ศ. 2561 และสามารถดำเนินการภายใต้หลักการความโปร่งใส ความคุ้มค่า มีประสิทธิภาพ และประสิทธิผล

**2.การวิเคราะห์ผลตามแผนปฏิบัติการจัดซื้อจัดจ้าง**

 **2.1 รายงานสรุปผลการจัดซื้อจัดจ้าง**

 สำนักงานสาธารณสุขอำเภอปากพนัง จังหวัดนครศรีธรรมราช ได้ดำเนินการจัดซื้อจัดจ้างเป็นไปตามระเบียบ หลักเกณฑ์ วิธีปฏิบัติและมติคณะรัฐมนตรีที่เกี่ยวข้องเพื่อให้การจัดซื้อจัดจ้างมีประสิทธิภาพ โปร่งใส ตรวจสอบได้ เป็นมาตรฐานเดียวกัน และมีการแข่งขันที่เป็นธรรม ลดปัญหาการทุจริต

คอร์รัปชั่นในกระบวนการจัดซื้อจัดจ้าง สนับสนุนมาตรการเร่งรัดการเบิกจ่ายเงินงบประมาณ ตลอดจนให้เป็นไปตามเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) โดยได้ทำการวิเคราะห์ผลการจัดซื้อจัดจ้างประจำปีงบประมาณ พ.ศ. 2561 ใน 2 ลักษณะ คือ

 1. ร้อยละของจำนวนโครงการที่ดำเนินการแล้วเสร็จในปีงบประมาณ พ.ศ. 2561 จำแนกตามวิธีการจัดซื้อจัดจ้าง

 2. ร้อยละของจำนวนงบประมาณที่ดำเนินการจัดซื้อจัดจ้างแล้วเสร็จในปีงบประมาณ พ.ศ. 2561 จำแนกตามวิธีการจัดซื้อจัดจ้าง

 จากแหล่งงบประมาณรายจ่ายประจำปีงบประมาณ พ.ศ. 2561 ประเภทงบดำเนินงานส่วนภูมิภาค

 จากการวิเคราะห์ผลการจัดซื้อจัดจ้างตามแผนปฏิบัติการของสำนักงานสาธารณสุข อำเภอปากพนัง ประจำปีงบประมาณ พ.ศ. 2561 พบว่า

 1.จำนวนโครงการที่ดำเนินการแล้วเสร็จในปีงบประมาณ พ.ศ. 2561 จำนวน 4 โครงการ จำแนกตามวิธีการจัดซื้อจัดจ้าง เป็นวิธีเฉพาะเจาะจง จำนวน 4 โครงการ คิดเป็นร้อยละ 100

 2. จำนวนงบประมาณที่ดำเนินการจัดซื้อจัดจ้างแล้วเสร็จในปีงบประมาณ พ.ศ. 2561 จำแนกตามวิธีการจัดซื้อจัดจ้าง ซึ่งงบประมาณในภาพรวมที่ใช้ในการจัดซื้อจัดจ้าง ประจำปีงบประมาณ พ.ศ. 2561 จำนวน 250,126 บาท พบว่า เป็นงบประมาณที่ใช้ในการจัดซื้อจัดจ้างโดยวิธีเฉพาะเจาะจงราคาจำนวน 250,126บาท คิดเป็นร้อยละ 100

 จะเห็นว่าร้อยละของจำนวนโครงการจำแนกตามวิธีการจัดซื้อจัดจ้าง และร้อยละของจำนวนงบประมาณจำแนกตามวิธีการจัดซื้อจัดจ้างนั้นมีความสอดคล้องกัน กล่าวคือ งบประมาณที่ใช้ในการจัดซื้อจัดจ้างทั้งหมด เป็นการจัดซื้อจัดจ้างตามโครงการ ด้วยวิธีเฉพาะเจาะจง ทุกโครงการ

 สรุปได้ว่าในปีงบประมาณ พ.ศ. 2561 ผลการจัดซื้อจัดจ้างของสำนักงานสาธารณสุขอำเภอปากพนัง นั้น เป็นไปตามแผนปฏิบัติการจัดซื้อจัดจ้างประจำปีงบประมาณ พ.ศ. 2561 ที่กำหนดไว้ ดำเนินการจัดซื้อจัดจ้างของหน่วยงานมีความคุ้มค่า ประหยัดงบประมาณ และถูกต้องตามระเบียบ หลักเกณฑ์ ปฏิบัติและมติคณะรัฐมนตรีที่เกี่ยวข้อง มีประสิทธิภาพ โปร่งใส ตรวจสอบได้ ลดปัญหาการทุจริตคอร์รัปชั่นกระบวนการจัดซื้อจัดจ้างมีมาตรฐานเดียวกัน และประชาชนสามารถตรวจสอบได้

**2.2 การวิเคราะห์ความเสี่ยง** จังหวัดแจ้งการจัดสรรงบประมาณล่าช้า ทำให้ระยะเวลาในการทำรายงานในไตรมาสที่ 2 ดำเนินการจัดซื้อจัดจ้างเร่งด่วนกระชั้นชิดส่งผลให้เกิดความเสี่ยงที่เกิดข้อผิดพลาดในการดำเนินงานได้

**2.3. การวิเคราะห์ปัญหาอุปสรรค/ข้อจำกัด**

 2.3.1 หน่วยงานขาดบุคลากรตำแหน่ง เจ้าพนักงานพัสดุ / นักวิชาการพัสดุ

2.3.2 บุคลากรผู้ได้รับมอบหมายให้ปฏิบัติหน้าที่เจ้าหน้าที่พัสดุ ขาดประสบการณ์ และองค์ความรู้

ในระเบียบ หลักเกณฑ์วิธีปฏิบัติและมติคณะรัฐมนตรีที่เกี่ยวข้อง

2.3.3 การแจ้งจัดสรรงบประมาณ และการจัดสรรงบประมาณให้กับหน่วยงานส่วนภูมิภาค มีความล่าช้า ทำให้หน่วยงานไม่สามารถจัดซื้อจัดจ้างได้ทันในไตรมาสที่ 1

2.3.4 การขออนุมัติปรับแผนการใช้จ่ายงบประมาณ ในกรณีที่วงเงินการจัดซื้อจัดจ้างเกินกว่าแผนปฏิบัติการที่วางไว้ ทำให้ขาดความคล่องตัวในการใช้จ่ายงบประมาณ ส่งผลให้การเบิกจ่ายงบประมาณล่าช้า ไม่เป็นไปตามแผนปฏิบัติการที่วางไว้

 2.3.5 ความต้องการใช้พัสดุของบุคลากรในหน่วยงานมีการเปลี่ยนแปลงตามระยะเวลา เช่น ความต้องการใช้พัสดุตอนที่สำรวจเพื่อจัดทำแผนปฏิบัติการจัดซื้อจัดจ้าง อาจจะไม่ตรงกับความต้องการใช้พัสดุในไตรมาสที่ 1, ความต้องการใช้น้ำมันเชื้อเพลิงในบางช่วงไม่เป็นไปตามแผนที่วางไว้ ใช้จ่ายไม่หมดทำให้ต้องมีการขออนุมัติปรับแผนปฏิบัติการจัดซื้อจัดจ้าง เกิดความล่าช้าในการเบิกจ่ายงบประมาณ

**2.4 การวิเคราะห์ความสามารถในการประหยัดงบประมาณ** เนื่องจากการจัดซื้อจัดจ้างของสำนักงานสาธารณสุขอำเภอปากพนังใช้วิธีการเฉพาะเจาะจงเป็นหลัก ประกอบกับผู้เสนอราคาเป็นบุคคลในพื้นที่ จึงสามารถต่อรองราคาสิ้นค้าและบริการกับผู้ค้า/ผู้รับจ้างโดยต่อ จึงทำให้ราคาสิ้นค้าและบริการอยู่ในราคาที่ต่ำกว่าท้องตลาดทั่วไป เป็นขั้นตอนที่ทำให้ประหยัดงบประมาณก่อนที่จะดำเนินการจัด๙อจัดจ้าง

**2.5 แนวทางแก้ไขเพื่อการปรับปรุงการดำเนินงานด้านการจัดซื้อจัดจ้าง ในปีงบประมาณ พ.ศ. 2562**

 2.5.1 บุคลากรผู้ได้รับมอบหมายให้ปฏิบัติหน้าที่เจ้าหน้าที่พัสดุ เข้ารับการอบรม เตรียมความพร้อมในการดำเนินการตามพระราชบัญญัติจัดซื้อจัดจ้างและการบริหารพัสดุภาครัฐ พ.ศ. 2560

 2.5.2 จัดทำแผนการใช้จ่ายงบประมาณ เพื่อขออนุมัติต่อนายแพทย์สาธารณสุขจังหวัดนครศรีธรรมราชโดยเร็วที่สุด หลังจากที่ได้รับแจ้งวงเงินการจัดสรรงบประมาณรายจ่ายประจำปี

2.5.3เร่งรัดการจัดซื้อจัดจ้างและการเบิกจ่ายงบประมาณ ให้เป็นไปตามแผนที่วางไว้

2.5.4จัดทำทะเบียนคุมการจัดซื้อจัดจ้างเปรียบเทียบกับแผนปฏิบัติการจัดซื้อจัดจ้างที่วางไว้รายเดือน/ไตรมาส

 2.5.5 ปรับแผนการใช้จ่ายงบประมาณ แผนปฏิบัติการจัดซื้อจัดจ้าง อย่างน้อยปีละ 2 ครั้ง คือ ไตรมาสที่ 2 และไตรมาสที่ 3

 2.5.6 สำรวจความต้องการใช้พัสดุของบุคลากรในหน่วยงาน โดยการจัดประชุมซักซ้อมความเข้าใจในการใช้งบประมาณ ก่อนจัดทำแผนปฏิบัติการจัดซื้อจัดจ้าง